Ta' Ġuże' Delia, 5.). Li tfewwaħ bil-fwieħa balsmija tas-sema, Li meta dhert fostna, Imlejt din l-art tagħna bid-dija ta' ġmielek, jilum miġburin hawn quddiemek. Irridu minn qalbna nagħtuk it-tislima, Biex lilek infissru l-imħabba u l-qima, Li aħna, ulied din il-belt Sengleana, Dil-belt li hi tiegħek u tagħna, Inħossu hawn taħraq u tħeġġeġ ġo fina, Għalik, ja Madonna, Omm tagħna ħanina. Dal-jum ta' Settembru jfakkarna Li s-sena li ġejja, ħamsin sena ilu, Quddiemek inġbarna kotrana, Biex rasek inżejnu b'kuruna tad-deheb, U lilek nistqarru quddiem l-art u s-sema, Ta' qlubna, ta' djarna, ta' l-Isla Sultana. Konna hemm dak in-nhar, l-Isla kollha bi ħġarha, Sabiex ta' mħabbitna nixhdulek il-ħsara; U l-baħar u-x-xatt kienu mdewda, Bin-nisa; bir-rġiel, Bix-xjuħ u biż-żgħażagħ, bl-eluf tat-tfal tagħna, IL-MALTI Li ġew biex jitgħaxxqu Bil-ġmiel illi jiddi fuq wiċċek sabiħ, Sabiħ qisu x-xemx ta' fil-għodu, Li timla bidedija l-ħolqien, U xxerred madwarha bħal rogħda ta' ħajja, U mewġa ta' ferħ u ta' sliem kullimkien. U b'leħen imqanqal għajjatna l-ferħ tagħna, Li le stajna nrażżnu ġo fina, , U d-dmugħ ħassejnieh jaqbeż sħun fuq ħaddejna, U annuna lissinna: ''Evviva Marija Bambinaf' U ħarġet dik l-għajta u dwiet ma' kull naħa, Tas-swar u tal-port ta' madwarna, U xterdet mal-beraħ tas-sema fuq rasna, U 'l bogħod fuq il-firxa tal-baħar quddiemna, Bħar-ragħda tal-ħalel, Li jħabbtu ma' xtutna blatija Fir-rwiefen qalila tal-Ijieli xitwija. Fil-ġawhar u d-deheb, Li bih ridna nżejnu l-kuruna fuq rasek, Hemm tħabbat din qalbna, Il-qalb ta' dal-poplu li hu tiegħek. Dal-poplu ta' l-Isla, li Int dejjem ħabbejt, U dejjem ħarist u ġo qalbek żammejt, Sabiex ħaġa waħda jkun miegħek. Għax Inti minn dejjem urejtna Minn dejjem ħadt ħsiebna, Fin-niket, fid-dnewwa, Minn dejjem kont magħna Fil-ġuħ u fil-mard, fit-taqbid mal-għedewwa. Fil-jiem meta l-Mislem kien ħabat għalina; U ried minn dil-gżira Iqaċċat minn qalbna sa l-inqas tifkira Ta' Kristu li fdiena U tiegħek, Omm tagħna, ta' ħlewwa u ta' ħniena. It-Torok ġew fuqna bl-eluf u qawwija, U lilna, magħluqa ġos-swar, Dawruna mill-art u mill-baħar, Bħal f'morsa, bħal f'ċirku tan-nar. U kollox kien ħerba madwarna. U miegħu wkoll il-qalbiena, Li tqabdu sa l-aħħar bħal ljuni, U nxteħtu sa f'ħalq il-kanuni. Biex lilna jeħilsu mill-għadu Imqit u bla ħniena, Kien fadal weqfin San Mikiel u Sant'Anġlu, weqfin fuq sieq waħda, Għax fuqhom, bil-lejl u binenhar, Le qatgħet ix-xita tal-balal. U ġġarrfu l-imrammi tas-swar u t-trunċieri, U tferrxu bħal ramel imxerrda, Milquta mill-għadu Li biss kien ta' ġensna jfittex il-qerda. Is-Swar kienu mfarrka, Mhux, le, il-qlubija ta' ħutna Maltin, Li baqgħu jirsistu sa l-aħħar. Bħal blata żonqrija, Li fuqha titkisser u tisfa fix-xejn, Tal-mewġ, fil-grigal, il-ħruxija. Qatt qalbhom ma qatgħu Għax kienu fiż-żgur illi s-Sema, Li Inti, Marija, kont magħhom. Għalhekk kienu żguri li r-rebħa tkun tagħhom. Kien sewwa bħall-bieraħ, Issa ilu fuq l-erba' mitt sena, Fil-għodu ma' l-ewwel tbexbix, Meta hekk, f'daqqa waħda, It-Torok lil xtutna ħallew IL-MALTI U telqu maħruba lejn arthom, U qatt lejn gżiritna, qatt iżjed ma ġew. U l-għada, kif żernaq, bħal-lum, instemgħet mill-fort ta' Sant' Anġlu, Iddoqq l-ewwel darba l-qanpiena, Li kienet ix-xhur ilha siekta Biex trodd ħajr lil Alla u lilek Marija, U tgħarraf lid-dinja, Bir-rebħa tat-tajfa Maltija. Kont Int li wettaqt il-miraklu, ' Madonna, Omm tagħna, ħanina, Għax aħna, għalkemm konna ftit, U l-għadu kien qawwi u mqit, U tlifna kull tama fl-għajnuna Li kienu l-ħbieb tagħna wegħduna, 'Ma ħriġna rebbieħa, U kienet dik rebħa mill-iktar sabiħa, Li għaġġbet fl-Ewropa 'l kulħadd, Għax bħalha did-dinja ma kienet rat qatt. U Inti bqajt dejjem, Marija Bambina, Fil-ġirja tas-snin li ġew wara, Li nisġu l-istorja ta' ġensna, Minn dejjem maħqur, Bqajt dejjem tħarisna, qawwija bħal sur. U ħlistna mill-qilla ta' Franza ġakbina, Li riedet il-fidi toħdilna U tisraq il-fided u d-deheb Mill-Knejjes sbieħ tagħna. Imbagħad fl-aħħar gwerra dinjija Li ġabet tant ħsara u xerrdet tant dmija, Int ħlistna mill-ġuħ li kien iheddidna, Li fniena fir-ruħ u fil-ġisem U wasal sa kważi qeridna. Int bqajt dejjem magħna — Hawn fuq, fuq din l-għolja, ta' din il-belt tagħna Biex dejjem iżżommna taħt ħarstek ħanina U dejjem f'kull ħtieġa Int tidħol għalina. Għalhekk illum ġejna u nġbarna madwarek Biex kelma ngħidulek minn qalbna, Il-kelma, li nħossu qed tbaqbaq ġo fina, U taħraq bin-nar ta' l-imħabba. Irridu ngħidulek, Omm tagħna, Bambina, Li b'ruħna u b'ġisimna rridu nħobbuk, U rridu ma' tul din ħajjitna B'Sultana ta' qlubna nżommuk. w e K3 U Inti, Marija Bambina, f'dil-lejla qaddisa, Kif miegħek ninsabu miġbura f'riġlejk, Berikna, tinsiex li Inti Ommna, U fuqna żomm dejjem il-ħarsa t'għajnejk. IHum mhux it-Torok li darba ġew fuqna, U riedu jxejnulna kulma għandna qaddis, Illum għadu ieħor li qed iheddidna, U jrid jisirqilna Kulma għandna għal qalbna għażiż. Għax fuqna llum hemm għaddejja Bħal mewġa ta' ħama u ta' tajn, Li toħnoq trid fina. Kulma għandna f'dil-ħajja sabiħ, U tajjeb u għoli, u siewi, u sħiħ. Hemm fl-ajru bħal riħ li qed jonfoħ madwarna, Li jrid b'nifsu jaħraq tas-semm, Iniġġeż u jħammeġ u jtabba' Is-safa ta' ruħna u ta' qlubna l-imħabba, U jrid minn quddiemna jitfilna Id-dehra smewwija tal-ġenna, Fejn biss f'dan il-wied ta' dmugħ u ta' biki, Din ruħna għajjiena u mdejqa Biss tista' tithenna. Dak biegħed minn fostna, Dak kollu li jdennes u jdardar Is-safa ta' wliedna, Taż-żgħażagħ uliedna, Biex fost it-tħassir li jġib miegħu d-dnub, Li joqtol il-ħajja li tħabbat fil-qlub, IL-MALTI Ħarsithom sabiħa u misfija Bla dell t'ebda ħtija, 'Il fuq tibqa' msammra f'difat is-smewwiet, Mitlufa fis-safa ta' l-oħla dehriet. U żomm il-familja fir-rabta qaddisa Li biha l-imħabba għaqqdithom flimkien, L-imħabba li minnek imbierka Qatt tista' kontriha, Il-qawwa qerrieda taż-żmien. . U bierek, Marija Bambina Lil din l-Isla tagħna, li tatna t-twelid, Din l-Isla, li dejjem ħabbejna, Li dejjem xtaqnielha kull ġid. Il-bieraħ, fil-gwerra, b'għajnejna, mbikkija, Rajnieha gozz ħerba, mifruxa ma' l-art. Midruba mill-balal ta' l-għadu, Imgħargħra fin-niket u fl-hemm U tħammar maħsula bid-demm. Midruba, mhux mejta, Għax ħajja rajnieha, mill-ġdid tarġa' tqum, Fuq tagħha u sabiħa, kif tidher illum, Bit-toroq u d-djar u l-pjazez miftuħa, B'dat-Tempju glorjuż u qaddis, Għalik, o Marija u għalina, Minn dejjem għażiż. Berikla, Madonna, lil din l-Isla tagħna, Li Inti b'għamartek għażilt. Li qatt ma tintefa ġo fina L-imħabba li dejjem ġarrabna għalik, U l-Fidi li writna minn Pawlu Missierna, Il-Fidi qaddisa fi Kristu u fik. U agħmel, Marija, li l-Isla, Kif kienet fl-imgħoddi hekk tibqa' għal li ġej, il-ġawhra sabiħa li tiddi fuq rasek U Sur l-iktar qawwi Tal-Knisja ta' Kristu Feddej. Inqrat fit-8 ta' Settembru, 1970 quddiem l-istatwa tal-Madonna, Ma- rija Bambina, fuq iz-zuntier tal-Knisja ta' l-Isla.